**PROGRAMUL OPERAŢIONAL CAPITAL UMAN**

**Axa prioritară 6 – *Educaţie şi competenţe***

**Obiectivul tematic 10: *Efectuarea de investiții în domeniul educației, al formării și al formării profesionale în vederea dobândirii de competențe și a învățării pe tot parcursul vieții***

**Prioritatea de investiții 10.iv: *Sporirea relevanţei pe piaţa forţelor de muncă a educaţiei şi a sistemelor de formare, facilitarea tranziţiei de la educaţie la piaţa forţelor de muncă  şi consolidarea formării  şi a sistemelor de formare profesională, precum şi a calităţii lor, inclusiv prin mecanisme de anticipare a competenţelor, adaptarea programelor de învăţământ şi instituirea şi dezvoltarea unor sisteme de învăţare la locul de muncă, inclusiv a unor sisteme de învăţare duală  şi programe de ucenicie***

**Obiectivul specific 6.13** ***Creșterea numărului absolvenților de învățământ terțiar universitar și non universitar care își găsesc un loc de muncă urmare a accesului la activități de învățare la un potențial loc de muncă / cercetare/ inovare, cu accent pe sectoarele economice cu potențial competitiv identificate conform SNC şi domeniile de specializare inteligentă conform SNCDI***

**Obiectivul specific 6.14** ***Creșterea participării la programe de învățare la locul de muncă a elevilor și ucenicilor din învățământul secundar și terțiar non-universitar, cu accent pe sectoarele economice cu potențial competitiv identificate conform SNC și din domeniile de specializare inteligentă conform SNCDI***

**Apelul de proiecte nr...…**

**GHIDUL SOLICITANTULUI CONDIȚII SPECIFICE**

***Stagii de practică elevi şi studenţi în sectorul agroalimentar, industrie şi servicii***

**CUPRINS**

**CAPITOLUL 1. Informații despre apelul de proiecte**

* 1. **Axa prioritară, prioritatea de investiții, obiectivul specific/ obiectivele specifice al/e programului operațional**
  2. **Tipul apelului de proiecte și perioada de depunere a propunerilor de proiecte**
  3. **Acțiunile sprijinite în cadrul apelului**
  4. **Tipuri de solicitanți și parteneri eligibili în cadrul apelului**
  5. **Durata de implementare a proiectului**
  6. **Grupul țintă al proiectului**
  7. **Indicatorii aplicabili proiectului**
  8. **Alocarea financiară stabilită pentru apelul de proiecte**
  9. **Valoarea minimă şi maximă a proiectului**
  10. **Regiunea/ regiunile de dezvoltare vizate de apel**

**CAPITOLUL 2. Reguli pentru acordarea finanțării**

**2.1 Eligibilitatea solicitantului și a partenerilor**

**2.2 Eligibilitatea proiectului**

**2.3 Eligibilitatea cheltuielilor**

**CAPITOLUL 3. Completarea cererii de finanțare**

**CAPITOLUL 4. Procesul de evaluare și selecție**

**4.1. Descriere generală**

**4.2. Depunerea și soluționarea contestațiilor**

**CAPITOLUL 5. Contractarea proiectelor – descrierea procesului**

**CAPITOLUL 6. Anexe**

* 1. **Axa prioritară, prioritatea de investiții, obiectivul specific/ obiectivele specifice al/e programului operational**

**Axa prioritară 6 – *Educaţie şi competenţe***

**Obiectivul tematic 10: *Efectuarea de investiții în domeniul educației, al formării și al formării profesionale în vederea dobândirii de competențe și a învățării pe tot parcursul vieții***

**Prioritatea de investiții 10.iv: *Sporirea relevanţei pe piaţa forţelor de muncă a educaţiei şi a sistemelor de formare, facilitarea tranziţiei de la educaţie la piaţa forţelor de muncă  şi consolidarea formării  şi a sistemelor de formare profesională, precum şi a calităţii lor, inclusiv prin mecanisme de anticipare a competenţelor, adaptarea programelor de învăţământ şi instituirea şi dezvoltarea unor sisteme de învăţare la locul de muncă, inclusiv a unor sisteme de învăţare duală  şi programe de ucenicie***

**Obiectivul specific 6.13 Creșterea numărului absolvenților de învățământ terțiar universitar și non universitar care își găsesc un loc de muncă urmare a accesului la activități de învățare la un potențial loc de muncă / cercetare/ inovare, cu accent pe sectoarele economice cu potențial competitiv identificate conform SNC şi domeniile de specializare inteligentă conform SNCDI**

**Obiectivul specific 6.14 Creșterea participării la programe de învățare la locul de muncă a elevilor și ucenicilor din învățământul secundar și terțiar non-universitar, cu accent pe sectoarele economice cu potențial competitiv identificate conform SNC și din domeniile de specializare inteligentă conform SNCDI**

* 1. **Tipul apelului de proiecte și perioada de depunere a propunerilor de proiecte**

Cererea de propuneri de proiecte este un apel de tip competitiv, cu termen limită de depunere.

**SISTEMUL INFORMATIC MySMIS 2014 VA FI DESCHIS ÎN DATA DE……….2016 ORA….** **ŞI SE VA ÎNCHIDE ÎN DATA DE…………2016, ORA 16.00.**

Perioada maximă de implementare a proiectului este cuprinsă între minimum 9 luni şi maximum 24 de luni.

Calendarul de desfășurare a activităților va fi corelat cu calendarul anului școlar (stabilit anual, la nivel național și aprobat prin ordin al ministrului educației naționale și cercetării științifice) și cel al desfășurării programelor de învățare la locul de muncă (stabilit la nivelul unităților de învățământ, după consultarea cu partenerii de practică).

* 1. **Acțiunile sprijinite în cadrul apelului**
* Activități eligibile
* Elaborarea parteneriatelor/convenţiilor între organizatorii (unităţi de învăţământ/ instituții de învățământ superior) şi partenerii de practică (potențiali angajatori ai viitorilor absolvenți, în special cu entități din sectoarele economice cu potențial competitiv identificate conform [SNC](http://www.minind.ro/%5C/strategie_competitivitate/Strategia_Nationala_de_Competitivitate_iunie_2014.pdf) și din domeniile de specializare inteligentă conform [SNCDI](http://www.research.ro/uploads/politici-cd/strategia-cdi-2014-2020/strategia-cdi-2020_-proiect-hg.pdf));
* Organizarea și derularea programe de învățare la locul de muncă (internship/ traineeship, stagii de practică, instruire practică, laborator tehnologic, etc.), inclusiv activități de tip *firmă de exercițiu* (în conformitate cu metodologiile aplicabile fiecărui tip de activitate, acolo unde este cazul);
* Organizarea competițiilor profesionale, concursurilor pe meserii, competițiilor și târgurilor pentru firme de exercițiu;
* Furnizarea de servicii de consiliere și orientare profesională pentru elevi și studenți, axate pe dobândirea de competențe care răspund necesităților pieței muncii;
* Crearea unui sistem de informare coordonată, în ambele sensuri: de la companii/sectorul privat către rețeaua unităților de învățământ privind nevoile lor de instruire, precum și de la unitățile de învățământ către întreprinderi, pentru a răspunde nevoilor actuale și viitoare ale pieței muncii la nivel regional /local.

Pentru propunerile de proiecte care vizează învățarea la locul de muncă în sectorul agro-alimentar, activitățile eligibile sunt:

* Elaborarea parteneriatelor/convenţiilor între organizatorii (unităţi de învăţământ și instituții de învățământ superior) şi partenerii de practică (societăţi comerciale/ structuri asociative din sectorul agricol) pentru pregătirea a elevilor și a studenților;
* Organizarea și derularea programe de învățare la locul de muncă la potenţiali angajatori din sectorul agricol (pentru calificări din agronomie, zootehnie, horticultură, piscicultură, veterinar) și cel al industriei alimentare;
* Furnizarea de servicii de consiliere și orientare profesională pentru elevi, axate pe dobândirea de competențe corelate cu necesitățile pieței muncii din sectorul agricol (agronomie, zootehnie, horticultură, piscicultură, veterinar).

Durata programelor de învățare la locul de muncă este aceea prevăzută în planurile de învățământ pentru fiecare calificare profesională. În vederea asigurării consistenței intervențiilor finanțate, programele de învățare la locul de muncă vizate de propunerile de proiecte vor corespunde cel puțin duratei unui an școlar. În programarea stagiilor de practică din sectorul agricol, proiectarea activităților va avea în vedere, alături de calendarul anului școlar/universitar și calendarul lucrărilor agricole.

Proiectarea activităților trebuie să respecte principiile orizontale ale POCU 2014-2020 și, acolo unde este cazul, să fie corelate cu temele secundare FSE.

### 1.3.1. Teme secundare FSE

În cadrul Axei Prioritare 6/ PI 10.ivsunt vizate temele secundare prezentate în tabelul de mai jos.

Propunerile de proiecte vor trebui să evidențieze în secțiunea relevantă (*tema secundară vizată*) în ce constă contribuția proiectului la o anumită temă secundară, precum și costul estimat al respectivelor măsuri.

**Alocările din tabelul de mai jos reprezintă alocări indicative la nivelul Axei Prioritare 6. Prin urmare, în cadrul cererii de finanțare se vor evidenția sumele calculate pentru măsurile care vizează teme secundare relevante pentru proiect.**

Procentele din tabelul de mai jos reprezintă ponderi din totalul alocărilor aferente temelor secundare la nivel de axă prioritară/ PI.

| **Tema secundară** | **Pondere minimă pe proiect** |
| --- | --- |
| 02. Inovare socială | 5% |
| 05. Îmbunătățirea accesibilității, a utilizării și a calității tehnologiilor informației și comunicațiilor | 15% |
| 06. Nediscriminare | 10% |

În dezvoltarea cererii de finanțare, prin anumite activități, veți viza **cel puțin o temă secundară** dintre cele aferente axei prioritare. Pentru respectiva temă secundară veți avea în vedere un buget care să reprezinte **minim procentul indicat** în tabel calculat la totalul cheltuielilor eligibile ale proiectului.

**Aspecte privind inovarea socială**

**Inovarea socială** presupune dezvoltarea de idei, servicii și modele prin care pot fi mai bine abordate provocările sociale, cu participarea actorilor publici și privați, inclusiv a societății civile, cu scopul îmbunătățirii serviciilor sociale[[1]](#footnote-1).

Programul Operațional Capital Uman promovează inovarea socială, în special cu scopul de a testa, și, eventual, a implementa la scară largă soluții inovatoare, la nivel local sau regional, pentru a aborda provocările sociale.

Inovarea socială are o importanță deosebită mai ales în contextul inițiativelor din domeniul incluziunii sociale și a combaterii sărăciei, având în vedere faptul că acestea vizează cu prioritate comunitățile marginalizate aflate în risc de sărăcie și excluziune socială.

Exemple de teme de **inovare socială** care ar putea fi utilizate în cadrul acestui ghid al solicitantului – condiții specifice:

* Crearea și consolidarea de parteneriate relevante pentru soluționarea problemelor cu care se confruntă comunitățile marginalizate/ persoanele aflate în risc de sărăcie/ persoane aparținând grupurilor vulnerabile, dar și pentru identificarea unor soluții practice, viabile, inovative de a răspunde problemelor identificate, bazate inclusiv pe valorificarea de bune practici la nivel național sau din alte State Membre;
* metode inovative de implicare activă a membrilor comunității în operațiunile sprijinite, inclusiv pentru depășirea barierelor de ordin moral sau care țin de cutumele din societate/etnice;
* metode inovative de combatere a discriminării;
* metode inovative de prevenire a abandonului școlar;
* valorificarea oportunităților locale în identificarea soluțiilor propuse;
* activități și inițiative care vizează promovarea egalității de șanse, non discriminarea etc.

Pentru proiectele care promovează metode inovative de implicare activă a membrilor comunității în procesul de selecție se acordă punctaj suplimentar.

Solicitanții și/ sau partenerii eligibili trebuie să evidențieze în formularul de aplicație dacă propunerea de proiect contribuie la inovarea socială, conform celor prezentate mai sus.

### 1.3.4. Teme orizontale

În cadrul proiectului va trebui să evidențiați, în secțiunea relevantă din cadrul aplicației electronice, contribuția proiectului la temele orizontale stabilite prin POCU 2014-2020. Prin activitățile propuse în cadrul proiectului va trebui să asigurați contribuția la cel puțin una din temele orizontale de mai jos.

* **Dezvoltare durabilă**

Pentru atingerea obiectivelor stabilite prin [Strategia Europa 2020](http://eur-lex.europa.eu/LexUriServ/LexUriServ.do?uri=COM:2010:2020:FIN:EN:PDF), precum și prin [Inițiativa privind locurile de muncă verzi](http://ec.europa.eu/transparency/regdoc/rep/1/2014/RO/1-2014-446-RO-F1-1.Pdf), orientarea către o economie a UE competitivă și cu emisii scăzute de carbon are implicații inclusiv din perspectiva formării profesionale inițiale a forței de muncă.

Integrarea principiului dezvoltării durabile în cadrul proiectelor care converg la îndeplinirea Obiectivuelor 6.13 și 6.14 ale POCU se va putea realiza prin: abordarea acestui principiu în cadrul campaniilor de informare și conștientizare derulate, includerea aspectelor privind dezvoltarea durabilă în cadrul stagiilor de învățare la locul de muncă, ateliere tematice, implementarea principiului în fiecare dintre etapele de derulare a proiectelor, etc.

* **Egalitatea de șanse și non-discriminarea**

Promovarea egalității de șanse, combaterea discriminării pe criterii de origine rasială sau etnică, religie sau credință, handicap, vârstă sau orientare sexuală și a dificultăților de acces de orice tip, precum și asigurarea accesului egal la serviciile de interes general sunt teme orizontale care contribuie la atingerea obiectivelor [Strategiei Europa 2020](http://eur-lex.europa.eu/LexUriServ/LexUriServ.do?uri=COM:2010:2020:FIN:EN:PDF). Toate acestea constituie elemente-cheie pentru elaborarea și implementarea proiectelor aferente Obiectivului 6.14 al POCU, în special în ceea ce privește selecția și recrutarea grupului țintă și derularea activităților cu acesta.

Având în vedere identificarea dificultăților de acces și participare la formare profesională inițială în special în rândul persoanelor din mediul rural și al celor aparținând minorității roma, Obiectivului 6.14 al POCU accentuează importanța sprijinirii cu deosebire a acestor categorii de persoane.

* **Utilizarea TIC și contribuția la dezvoltarea de competențe digitale**

Tehnologia influențează aproape fiecare aspect al vieții publice, private sau profesionale. Pentru fiecare persoană, consecința naturală a inovării tehnologice este cerința pentru noi tipuri de competențe. Cu toate acestea, dezvoltarea competențelor nu are un ritm la fel de accelerat precum evoluția tehnologiei, ceea ce creează adesea situații paradoxale: milioane de șomeri, în condițiile în care un număr mare de companii semnalează dificultăți în a recruta personal cu competențe TIC și, implicit, un număr mare de locuri de muncă vacante în acest domeniu. În plus, nevoia de competențe digitale există în aproape toate domeniile: tehnic, economic, medical, artă și arhitectură, etc. și continuă să se extindă. Prin urmare, fiecare persoană trebuie să dețină cel puțin competențe digitale de bază pentru a munci, a învăța și a participa activ în societate.

Implementarea activităților subsecvente Obiectivului 6.14 al POCU va contribui la dezvoltarea de competențe digitale pentru participanții la programele de formare profesională inițială, având în vedere că toate aceste programe includ module TIC. Alături de efectele pozitive asupra nivelului și a calității competențelor, abilitarea pentru utilizarea TIC ar putea influența pozitiv, de asemenea, participarea ulterioară la învățarea pe tot parcursul vieții.

* 1. **Tipuri de solicitanți şi parteneri eligibili în cadrul apelului**
* MENCS și structuri/agenții/organisme relevante, subordonate/coordonate de către acesta
* Instituții de învățământ superior publice și private, acreditate
* Angajatori (în calitate de parteneri de practică)
* Asociații profesionale
* Camere de comerț și industrie
* ONG-uri
* Furnizori publici și privați de orientare și consiliere profesională

Pentru propunerile de proiecte care vizează învățarea la locul de muncă în sectorul agro-alimentar, solicitanții și parteneri eligibili sunt:

* Inspectorate Şcolare Judeţene (ca structuri în subordinea MENCS)
* Instituții de învățământ superior publice și private, acreditate (care școlarizează pentru specializări din sectorul agro-alimentar)
* Asociaţii profesionale din sectorul agro-alimentar
* Angajatori, în calitate de parteneri de practică:
* Întreprinderi din sectorul agricol;
* Întreprinderi mici din sectorul alimentar;
* Societăți cooperative agricole;
* Fermieri, cu exceptia persoanelor fizice neautorizate
* ONG, în calitate de parteneri de practică, respectiv:
* Cooperative agricole;
* Organizații de producători și grupuri de producători din domeniul agro-alimentar, cu personalitate juridică, constituite în baza legislației naționale

Pentru a fi eligibili, solicitatul trebuie să îndeplinească următoarele condiții:

Condițiile privind capacitatea operațională și financiară stipulate în documentul „Orientări privind accesarea finanțărilor în cadrul Programului Operațional Capital Uman 2014-2020”.

Cererile de finanțare se vor depune, obligatoriu, în parteneriat. Entitățile care au calitatea de Parteneri trebuie să fie implicate în cel puțin unul dintre tipurile de activități adresate direct grupului țintă.

În procesul de contractare, solicitanții ale căror proiecte au fost aprobate spre finanțare trebuie să facă dovada încheierii unor acorduri prealabile cu unitățile de învățământ secundar din cadrul cărora vor recruta grupul țintă.

* 1. **Durata de implementare a proiectului**

Perioada maximă de implementare a proiectului este cuprinsă între minimum **9 luni** şi maximum de **24 de luni**. Cererile de finanțare care nu vor vor respecta aceste condiții vor fi respinse.

Calendarul de desfășurare a activităților va fi corelat cu calendarul anului școlar (stabilit anual, la nivel național și aprobat prin ordin al ministrului educației naționale și cercetării științifice) și cel al desfășurării programelor de învățare la locul de muncă (stabilit la nivelul unităților de învățământ, după consultarea cu partenerii de practică).

* 1. **Grupul țintă al proiectului**

În cadrul prezentei cereri de propuneri de proiecte, grupul țintă este format din:

* *Elevi (ISCED 2 – 3, nivel de calificare 3 - 4)*
* *Elevi (ISCED 4, nivel de calificare 5, înmatriculați în școlile post-liceale/ de maiștri organizate la nivelul unităților de învățământ)*
* *Studenți (ISCED 5 – 7)*

În vederea justificării cererii de finanțare, cât și ca măsură de evitare a dublei finanțări, cererile de finanțare vor trebui să includă cel puțin următoarele tipuri de informații referitoare la persoanele din grupul țintă: numărul elevilor, mediul de rezidență, calificările și nivelurile de calificare pentru care se realizează pregătirea, durata pregătirii.


Cererile de finanțare corelate Obiectivelor 6.13 și 6.14 trebuie să vizeze grupuri țintă cu domiciliul/rezidența în regiunile mai puțin dezvoltate ale României: Nord-Est, Sud-Est, Sud Muntenia, Sud-Vest Oltenia, Vest, Nord-Vest și Centru.

Atât în etapa de elaborare a cererii de finanțare, cât și în implementarea proiectului, Solicitantul trebuie să aibă în vedere aplicarea principiilor orizontale și temele secundare FSE la selectarea grupului țintă și derularea activităților cu acesta.

* 1. **Indicatorii aplicabili proiectului**

Conform Regulamentului (UE) nr. 1304/2013, „Participanți” sunt persoanele care beneficiază în mod direct de o intervenție din FSE/ILMT, care pot fi identificate și cărora li se pot solicita caracteristicile, și pentru care sunt angajate cheltuieli specifice. Alte persoane nu vor fi clasificate ca participanți.

Toate datele aferente indicatorilor privind participanții trebuie defalcate în funcție de gen.

Solicitantul va putea selecta dintr-o listă predefinită în aplicația informatică indicatorii aferenți cererii de propuneri de proiecte. Este forate important ca, la stabilirea țintelor pentru indicatorii de proiect, să se aibă în vedere definirea indicatorilor din Ghidul Indicatorilor POCU 2014-2020. (link doc. definiții elaborat de MFE).


**Indicatori de realizare**

|  |  |
| --- | --- |
| Cod | Denumire indicator |
| 4S129 | Persoane (cursanți, studenți) care beneficiază de sprijin pentru tranziția de la școală la viața activă, din care:   * Studenți aparținând minorității roma * Studenți din mediul rural * Studenți netradiționali * Studenți cu cerințe educaționale speciale   ***Ținta POCU pentru anul 2023: 19.209 studenţi/cursanţi*** |
| 4S131 | Persoane care beneficiază de sprijin pentru participarea la programe de educație/FP, din care:   * Elevi,   din care: - elevi aparținând minorității roma  - elevi din mediul rural |

**Indicatori de rezultat comuni**

|  |  |  |
| --- | --- | --- |
| Cod | Denumire indicator | Valoare minimă de îndeplinit |
| 4.S.115 | Cursanți/ studenți care dobândesc o calificare la încetarea calității de participant, din care:   * Studenți aparținând minorității roma * Studenți din mediul rural * Studenți netradiționali   ***Ținta POCU pentru anul 2023: 10.732 studenţi/cursanţi*** | Cel puțin 60% dintre persoanele cuantificate la indicatorul 4S129 |
| 4.S.116 | Cursanți/ studenți care își găsesc un loc de muncă la încetarea calității de participant, din care:   * Studenți aparținând minorității roma * Studenți din mediul rural * Studenți netradiționali * Studenţi cu cerinţe educaţionale speciale   ***Ținta POCU pentru anul 2023: 5.884 studenţi/cursanţi*** | Cel puțin 35% dintre persoanele cuantificate la indicatorul 4S129 |
| 4.S.117 | Cursanți/ studenți care urmează studii/cursuri de formare la încetarea calității de participant, din care:   * Studenți aparținând minorității roma * Studenți din mediul rural * Studenți netradiționali * Studenţi cu cerinţe educaţionale speciale   ***Ținta POCU pentru anul 2023: 1.309 studenți/cursanți*** | Cel puțin 10% dintre persoanele cuantificate la indicatorul 4S129 |
| 4.S.120 | Persoane certificate la încetarea calității de participant, din care:   * Elevi   Din care: - elevi aparținând minorității roma  - elevi din mediul rural  ***Ținta POCU pentru anul 2023: 16.227 elevi*** | Cel puțin 70% dintre persoanele cuantificate la indicatorul 4S131 |
| 4.S.121 | Persoane care își găsesc un loc de muncă la încetarea calității de participant, din care:   * Elevi   Din care: - elevi aparținând minorității roma  - elevi din mediul rural   * Ucenici   Din care: -ucenici aparţinând minorităţii roma  -ucenici din mediul rural  ***Ținta POCU pentru anul 2023: 13.523 elevi*** | Cel puțin 60% dintre persoanele cuantificate la indicatorul 4S131 |
| 4.S.122 | Persoane care urmează studii/cursuri de formare la încetarea calității de participant, din care:   * Elevi   Din care: - elevi aparținând minorității roma  - elevi din mediul rural  ***Ținta POCU pentru anul 2023: 2.705 elevi*** | Cel puțin 20% dintre persoanele cuantificate la indicatorul 4S131 |

În cadrul cererilor de finanțare, țintele aferente indicatorilor de rezultat vor avea valori numerice și se vor stabili în funcție de țintele asumate pentru indicatorii de realizare.

Vă rugăm să aveți în vedere că acești indicatori sunt obligatorii. Valoarea țintelor asumate pentru indicatorii de realizare se va stabili în funcție de plafoanele aplicabile, indicate la secțiunea [10. Cheltuieli eligibile](#_Cheltuieli_eligibile) ca și alocare financiară/ persoană, precum și de [valoarea maximă](#_Alocarea_financiară_stabilită) eligibilă acceptată pentru bugetul proiectului.

Solicitantul va putea selecta dintr-o listă predefinită în aplicația informatică indicatorii aferenți cererii de propuneri de proiecte și va completa ținte pentru acei indicatori pentru care se solicită acest lucru, așa cum i se va semnala și în sistemul informatic.

* 1. **Alocarea financiară stabilită pentru apelul de proiecte**

Sursa de co-finanțare europeană nerambursabilă pentru actualul apel o reprezintă Fondul Social European. Întreaga alocare financiară este orientată către persoane rezidente în regiuni mai puțin dezvoltate.

**Alocarea financiară nerambursabilă orientativă pentru finanțarea activităților de învățare la locul de muncă, la nivelurile obiectivelor specifice POCU 6.13 și 6.14 este:**

|  |  |  |  |
| --- | --- | --- | --- |
| Obiectiv | Grup țintă | Alocare orientativă | |
| 6.13 | Studenți | 48.022.657,77 € | |
| 40.819.259,10 € (85%) Fondul Social European | 7.203.398,67 (15%)  co-finanțarea publică națională |
| 6.14 | Elevi | 71.686.970,07 € | |
| 60.933.924,56 € (85%) Fondul Social European | 10.753.045,51 € (15%)  co-finanțarea publică națională |
| **Total** | | **119.709.627,84 €** | |

**Suma alocată prezentului apel este de 47.883.851,14 €, astfel:**

|  |  |  |  |
| --- | --- | --- | --- |
| *Obiectiv* | *Grup țintă* | *Alocare orientativă* | |
| 6.13 | Studenți | **19.209.063,11 €** | |
| 16.327.703,64 € (85%) Fondul Social European | 2.881.359,47 € (15%)  co-finanțarea publică națională |
| 6.14 | Elevi,  cu accent pe sectorul agroalimentar | **28.674.788,03 €** | |
| 24.373.569,82 € (85%)  Fondul Social European | 4.301.218,20 € (15%)  co-finanțarea publică națională |
| **Total** | | **47.883.851,14 €** | |

|  |
| --- |
| Pentru propunerile de proiecte care vizează învățarea la locul de muncă în sectorul agro-alimentar, alocarea financiară este de aproximativ **24.373.569,82** **euro** din totalul alocării pentru această cerere de propuneri de proiecte, fiind vizate programele de învățare la locul de muncă la potenţiali angajatori din **sectorul agricol** (pentru calificări din agronomie, zootehnie, horticultură, piscicultură, veterinar) și cel al **industriei alimentare**. |

Contribuția minimă a solicitantului este de \_\_\_\_\_\_\_\_\_\_\_.

* 1. **Valoarea minimă şi maximă a proiectului**

**Bugetul alocat unei cereri de finanțare va fi cuprins între echivalentul în lei a minimum 75.000 € și maximum 500.000 €.**

Pe parcursul implementării proiectului, cheltuielile considerate neeligibile, dar necesare derulării proiectului vor fi suportate de către beneficiar.

* 1. **Regiunea/ regiunile de dezvoltare vizate de apel**

Cererile de finanțare corelate Obiectivelor 6.13 și 6.14 trebuie să vizeze grupuri țintă cu domiciliul/rezidența în regiunile mai puțin dezvoltate ale României: Nord-Est, Sud-Est, Sud Muntenia, Sud-Vest Oltenia, Vest, Nord-Vest și Centru.

Cererile de finanțare corelate Obiectivelor 613 și 6.14 trebuie să vizeze grupuri țintă cu domiciliul/rezidența în regiunile mai puțin dezvoltate ale României: Nord-Est, Sud-Est, Sud Muntenia, Sud-Vest Oltenia, Vest, Nord-Vest și Centru.

**CAPITOLUL 2. Reguli pentru acordarea finanțării**

**2.1 Eligibilitatea solicitantului și a partenerilor**

Se va avea în vedere capitolul relevant din *Orientări privind accesarea finanțărilor în cadrul POCU 2014-2020*

**2.2 Eligibilitatea proiectului**

Se va avea în vedere capitolul relevant din *Orientări privind accesarea finanțărilor în cadrul POCU 2014-2020*

Proiectul va trebui să prevadă implementarea tuturor acțiunilor prevăzute la punctul 1.3.

Valoarea totală a proiectului nu poate depăsi 500.000 euro, sumă calculată la cursul inforeuro din luna \_\_\_\_\_\_\_\_\_\_\_\_\_\_\_\_ 2016.

**2.3 Eligibilitatea cheltuielilor**

Se va avea în vedere capitolul relevant din *Orientări privind accesarea finanțărilor în cadrul POCU 2014-2020*

Cheltuielile eligibile în cadrul acestei cereri de propuneri de proiecte sunt următoarele:

ATENŢIE: Bugetul proiectului dumneavoastră va fi exprimat DOAR în lei.

|  |  |
| --- | --- |
| Categorie grup țintă | Cost per participant |
| Elevi (nivel de calificare 4) din învățământul liceal tehnologic și vocațional | 1.500,00 € / elev |
| Studenți | 2.000 € / student |

Costurile indicate în tabelul de mai sus pot fi adaptate, în funcție de nevoile specifice ale grupului țintă, în sensul creșterii lor în cazul persoanelor a căror participare la operațiuni generează cheltuieli mai mari decât media (de exemplu persoane din comunități dezavantajate, persoane cu cerințe educaționale speciale, etc.), respectiv al diminuării lor în cazul persoanelor care ar putea avea acces facil la derularea operațiunilor (de exemplu persoanele pentru care nu este necesară decontarea cheltuielilor de transport/cazare). Indiferent de alocarea financiară/participant utilizată, costurile medii la nivel de proiect vor trebui să se încadreze în limitele indicate în tabelul de mai sus.

**Reguli generale și specifice de decontare**

Cu privire la eligibilitatea cheltuielilor pentru achiziția de echipamente și pentru închirieri și leasing, trebuie respectate și plafoanele stabilite prin ***Orientări privind accesarea finanțărilor în cadrul Programului Operațional Capital Uman 2014-2020*.**

În cadrul proiectului vor fi decontate cheltuieli plafonate procentual, după cum urmează:

* **Cheltuieli de tip FEDR aferente cheltuielilor directe**: maximum 10% din cheltuielile directe ale proiectului.
* **Cheltuielile indirecte** vor fi decontate ca finanțare forfetară de maxim 15% din costurile directe cu personalul care nu fac obiectul subcontractării, prin aplicarea articolului 68 alineatul (1) litera (b) din REGULAMENTUL (UE) NR. 1303/2013 AL PARLAMENTULUI EUROPEAN ȘI AL CONSILIULUI din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului. În implementare, decontarea cheltuielilor indirecte pe bază de rată forfetară conform cerințelor de mai sus se va efectua pe fiecare membru al partenerialului, prin aplicarea ratei forfetare de 15% la cheltuielile directe cu personalul care nu fac obiectul subcontractăriiefectuate de fiecare membru al parteneriatului și cuprinse în fiecare cerere de rambursare.

**CAPITOLUL 3. Completarea cererii de finanțare**

Se va avea în vedere capitolul relevant din *Orientări privind accesarea finanțărilor în cadrul POCU 2014-2020*

**CAPITOLUL 4. Procesul de evaluare și selecție**

**4.1. Descriere generală**

Se va avea în vedere capitolul relevant din *Orientări privind accesarea finanțărilor în cadrul POCU 2014-2020*

**4.2. Depunerea și soluționarea contestațiilor**

Se va avea în vedere capitolul relevant din *Orientări privind accesarea finanțărilor în cadrul POCU 2014-2020*

**CAPITOLUL 5. Contractarea proiectelor – descrierea procesului**

Se va avea în vedere capitolul relevant din *Orientări privind accesarea finanțărilor în cadrul POCU 2014-2020*

1. Definiție preluată de pe pagina de internet a Comisiei Europene: <http://ec.europa.eu/social/main.jsp?catId=1022&langId=en> [↑](#footnote-ref-1)