# **Anexa 1: Criteriile de verificare a conformității administrative și a eligibilității**

## 

## **A4.1. Criterii de verificare a conformității administrative**

|  | **Criterii** | **Subcriterii prelucrate automat de către sistemul informatic** | **Subcriterii procesate de evaluatori** |
| --- | --- | --- | --- |
| 1. | Cererea de finanțare respectă formatul solicitat și conține toate anexele solicitate. | * Cererea de finanțare respectă formatul standard din Ghidul Solicitantului și este însoțită de toate anexele solicitate. * Totodată, în situația în care proiectul se implementează în parteneriat, se verifică existența acordului de parteneriat care trebuie să respecte formatul indicat prin Ghidul Solicitantului și să fie asumat de reprezentanții legali ai partenerilor. |  |
| 2. | Cererea de finanțare este semnată de către reprezentantul legal? | * Se verifică dacă persoana care a semnat cererea de finanțare este aceeași cu reprezentantul legal sau împuternicitul acestuia. |  |

## **A4.2. Criterii de verificare a eligibilității**

|  | **Criterii** | **Subcriterii prelucrate automat de către sistemul informatic** | **Subcriterii procesate de evaluatori** |
| --- | --- | --- | --- |
| ***A. Eligibilitatea solicitantului şi a partenerilor*** | | | |
| A1 | Solicitantul și Partenerii săi (dacă e cazul) fac parte din categoria de beneficiari eligibili și îndeplinesc condițiile stabilite în Ghidul Solicitantului? | * Solicitantul și partenerii trebuie să facă parte din categoriile de beneficiari eligibili menționate în prezentul Ghid * Solicitantul a implementat cel puțin 1 proiect cu finanțare nerambursabilă și fiecare partener are experiență în implementarea a cel puțin 1 proiect cu finanțare nerambursabilă si/sau are experiență de cel puțin 6 luni în domeniul activităților proiectului[[1]](#footnote-1) * Parteneriatul are capacitate financiară: valoarea finanțării nerambursabile care poate fi accesată de fiecare organizație (în funcție de tipul acesteia) din cadrul parteneriatului nu depășește valoarea maximă (conform algoritmului prezentat în *Orientări privind accesarea finanțărilor în cadrul Programului Operațional Capital Uman 2014-2020* * Este prezentată motivarea selectării și rolul concret al fiecărui partener / fiecărui tip de parteneri. * Fiecare dintre parteneri, acolo unde este cazul, este implicat în cel puțin o activitate relevantă (*secţiunea 1.3. Acțiuni sprijinite în cadrul apelului*) și care contribuie în mod direct la atingerea indicatorilor de realizare/ de rezultat solicitați prin prezenta cerere de propuneri de proiecte | * Selecția partenerului/partenerilor s-a realizat cu respectarea legislației europene şi naționale. Parteneriatul demonstrează capacitate operațională, prin existența resurselor, în structura şi volumul necesare. * Parteneriatul demonstrează capacitate financiară: dispune de resursele financiare necesare, din surse proprii sau atrase, corespunzător graficelor de plăți prevăzute în proiect. * Activitățile de subcontractare se realizează numai de către solicitantul de finanțare, nu şi de partenerul acestuia[[2]](#footnote-2). |
| A2 | Solicitantului/partenerii trebuie să îndeplinească condițiile specifice de eligibilitate aferente prezentei CPP |  | * Fiecare parteneriat creat astfel din aceleași entități va primi finanțare pentru un singur proiect în cadrul prezentei cereri de propuneri de proiecte. * În cazul actorilor cu expertiză relevantă pentru acțiunile selectate, este obligatorie respectarea următoarelor condiții în funcție de domeniul de activitate. * MENCS și structuri/agenții/organisme relevante, subordonate/coordonate de către acesta * Instituții de învățământ superior publice și private, acreditate * Angajatori (în calitate de parteneri de practică) * Asociații profesionale * Camere de comerț și industrie * ONG-uri * Furnizori publici și privați de orientare și consiliere profesională   Pentru propunerile de proiecte care vizează învățarea la locul de muncă în sectorul agro-alimentar, solicitanții și parteneri eligibili sunt:   * Inspectorate Şcolare Judeţene (ca structuri în subordinea MENCS) * Instituții de învățământ superior publice și private, acreditate (care școlarizează pentru specializări din sectorul agro-alimentar) * Asociaţii profesionale din sectorul agro-alimentar * Angajatori, în calitate de parteneri de practică: * Întreprinderi din sectorul agricol; * Întreprinderi mici din sectorul alimentar; * Societăți cooperative agricole; * Fermieri, cu exceptia persoanelor fizice neautorizate * ONG, în calitate de parteneri de practică, respectiv: * Cooperative agricole; * Organizații de producători și grupuri de producători din domeniul agro-alimentar, cu personalitate juridică, constituite în baza legislației naționale |
| B. Eligibilitatea proiectului | | | |
| B1 | Proiectul propus spre finanțare (activitățile proiectului, cu aceleaşi rezultate, pentru aceiaşi membri ai grupului țintă) a mai beneficiat de sprijin financiar din fonduri nerambursabile (dublă finanțare)?[[3]](#footnote-3) | * Se verifică dacă solicitantul a bifat NU în cererea de finanțare. |  |
| B2 | Proiectul se încadrează în programul operațional, conform specificului de finanțare stabilit în Ghidul Solicitantului? | * Se verifică dacă solicitantul a încadrat proiectul în axa prioritară, prioritatea de investiții, obiectivul specific, indicatorii de realizare imediată şi de rezultat și tipurile de măsuri, conform POCU şi prezentului Ghid |  |
| B3 | Grupul țintă este eligibil? | * Grupul țintă al proiectului trebuie să se încadreze în categoriile eligibile menționate în prezentul Ghid |  |
| B4 | Valoarea proiectului și contribuția financiară solicitată se încadrează în limitele stabilite în Ghidul Solicitantului? | * Valoarea proiectului și contribuția financiară solicitată trebuie să se înscrie în limitele stabilite în prezentul Ghid |  |
| B5 | Durata proiectului | Perioada maximă de implementare a proiectului este cuprinsă între minimum 9 luni şi maximum de 24 de luni. |  |
| B6 | Cheltuielile prevăzute respectă prevederile legale privind eligibilitatea, inclusiv limitarea cheltuielilor de tip FEDR la maximum prevăzut în Ghidul Solicitantului? | * Cheltuielile prevăzute la capitolul de cheltuieli eligibile trebuie să fie conforme cu cele prevăzute în prezentul Ghid * Cheltuielile de tip FEDR trebuie să se încadreze în limita de 10%. |  |
| B7 | Costurile eligibile pentru obținerea unei unități de indicator țintă se încadrează în limita prevăzută în Ghidul Solicitantului? | * Valoarea costurilor eligibile ale proiectului pentru obținerea unei unități din indicatorii țintă specificați în Ghidul Solicitantului nu va depăşi nivelul maxim specificat al costurilor menționate în ghid, ținând cont de specificul fiecărui tip de intervenție. |  |
| B8 | Bugetul proiectului respectă rata de cofinanțare? | * Bugetul respectă rata de cofinanțare (FSE, buget național și contribuție proprie) |  |
| B9 | Proiectul cuprinde cel puțin activitățile obligatorii? | * Proiectul trebuie să cuprindă cel puțin activitățile obligatorii, prevăzute în prezentul Ghid |  |
| B10 | Proiectul cuprinde măsurile minime de informare și publicitate? | * Proiectul trebuie să cuprindă, în cadrul activității de informare și publicitate, măsurile minime prevăzute în *Orientări privind accesarea finanțărilor în cadrul Programului Operațional Capital Uman 2014-2020* |  |
| B11 | Proiectul trebuie să îndeplinească criteriile de eligibilitate specifice CPP |  | **Nu sunt eligibile proiectele care:**   * nu prevăd minimul obligatoriu pentru grupul țintă conform secţiunii *1.6. Grup țintă – CAPITOLUL 1. Informații despre apelul de proiecte* * nu prevăd ţintele minime obligatorii pentru fiecare dintre indicatorii de realizare şi de rezultat conform secţiunii *1.7. Indicatori specifici de program – CAPITOLUL 1. Informații despre apelul de proiecte* * depășesc valoarea maximă a proiectului conform secţiunii *1.9.**Valoarea maximă a proiectului, rata de cofinanțare – CAPITOLUL 1. Informații despre apelul de proiecte* * nu îşi vor asuma responsabilitatea pentru asigurarea sustenabilității serviciilor dezvoltate etc. după finalizarea sprijinului FSE pentru o perioadă cel puțin egală cu cea pentru care au primit sprijin în cadrul proiectului |

1. ## Activităţile proiectului sunt unele dintre activitățile (secţiunea **1.3. Acțiunile sprijinite în cadrul apelului)** și care contribuie în mod direct la atingerea indicatorilor de realizare/ de rezultat solicitați prin prezenta cerere de propuneri de proiecte

   [↑](#footnote-ref-1)
2. În cazul în care legislaţia specifică din statele membre UE, de provenienţă a partenerilor transnaţionali, nu consideră ca fiind subcontractate cheltuielile aferente experţilor care, în baza formei de angajare, sunt obligaţi să emită factură către partenerul transnaţional, aceste cheltuieli nu intră sub incidenţa acestui subcriteriu. În această situaţie, menţionarea în cererea de finanţare a referinţelor legislative aplicabile experţilor partenerului transnaţional se va face conform cerinţelor din Ghidul Solicitantului. [↑](#footnote-ref-2)
3. Condițiile trebuie îndeplinite cumulativ. Solicitantul/ beneficiarul. trebuie să se asigure că participanţii la operaţiuni nu au reprezentat grup ţintă pentru măsuri similare, cofinanţate din fonduri nerambursabile. În cazul în care, în implementare, se constată încălcarea acestui criteriu, contractul de finanţare va fi reziliat, conform prevederilor legale în vigoare [↑](#footnote-ref-3)